Document ID: 32004L0093

DIREKTIVA KOMISIJE 2004/93/ES
z dne 21. septembra 2004
o spremembi Direktive Sveta 76/768/EGS za namen prilagoditve prilog II in III zaradi tehničnega napredka
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 76/768/EGS z dne 27. julija 1976 o približevanju zakonodaje držav članic v zvezi s kozmetičnimi izdelki (1) in zlasti členov 4b in 8(2) Direktive,
po posvetovanju z Znanstvenim odborom za kozmetične izdelke in neprehrambene izdelke, ki so namenjeni potrošnikom (SCCNFP),
ob upoštevanju naslednjega:
(1)
Direktiva 76/768/EGS, kakor je bila spremenjena z Direktivo Evropskega parlamenta in Sveta (2) 2003/15/ES, prepoveduje uporabo kozmetičnih izdelkov, ki vsebujejo kancerogene, mutagene ali toksične snovi za razmnoževanje (CMR), kategorij 1, 2 in 3, vključenih v Prilogo I Direktive Sveta 67/548/EGS z dne 27. junija 1967 o usklajevanju zakonov in drugih predpisov v zvezi z razvrščanjem, pakiranjem in označevanjem nevarnih snovi (3), vendar omogoča uporabo snovi, uvrščenih v kategorijo 3, skladno z Direktivo 67/548/EGS in odobritvijo SCCNFP; Direktiva 76/768/EGS od Komisije zahteva, da ta sprejme potrebne ukrepe.
(2)
Nekatere snovi, uvrščene kot CMR v kategoriji 1 in 2 v Prilogi I Direktive 67/548/EGS, sedaj v Prilogo II Direktive 76/768/EEC še niso uvrščene in jih je zato treba uvrstiti v to prilogo. Snovi, uvrščene kot CMR v kategorijo 3 v Prilogi I Direktive 67/548/EGS, je prav tako treba vključiti v Prilogo II Direktive 76/768/EGS, razen če jih je SCCNFP ocenil kot sprejemljive za uporabo v kozmetičnih izdelkih.
(3)
Snovi, uvrščene kot CMR v kategoriji 1 in 2, navedene v delu 1 Priloge III k Direktivi 76/768/EGS, je treba črtati.
(4)
V skladu s tem se spremeni Direktiva 76/768/EGS.
(5)
Ukrepi, predvideni s to uredbo, so v skladu z mnenjem Stalnega odbora za kozmetične izdelke -
SPREJELA NASLEDNJO DIREKTIVO:
Člen 1
Priloga II in del 1 Priloge III k Direktivi 76/768/EGS se spremenita v skladu z besedilom, določenim v Prilogi te direktive.
Člen 2
1. Države članice morajo sprejeti vse potrebne ukrepe, da zagotovijo, da se v treh mesecih po začetku veljavnosti nacionalnih predpisov, omenjenih v členu 3(1), kozmetični proizvodi, ki ne ustrezajo tej direktivi, ne pojavijo na trgu, ne glede na to, ali jih na trg želijo poslati proizvajalci iz Skupnosti ali uvozniki.
2. Države članice morajo prav tako sprejeti vse potrebne ukrepe, da zagotovijo, da se proizvodi, omenjeni v odstavku 1, ne prodajajo ali dajejo končnemu porabniku v šestih mesecih od datuma začetka veljave nacionalnih predpisov, omenjenih v členu 3(1).
Člen 3
1. Države članice sprejmejo zakone in druge predpise, potrebne za uskladitev s to direktivo, najpozneje do 1. oktobra 2004. Besedilo navedenih predpisov in primerjalno tabelo med navedenimi predpisi in to direktivo nemudoma posredujejo Komisiji.
Ko države članice sprejmejo navedene predpise, morajo ti vsebovati sklic na to direktivo ali pa morajo biti ob njihovi uradni objavi opremljeni s sklicem. Način sklicevanja določijo države članice.
2. Države članice predložijo Komisiji besedilo temeljnih predpisov nacionalne zakonodaje, sprejetih na področju, ki ga pokriva ta direktiva.
Člen 4
Ta direktiva začne veljati na dan objave v Uradnem listu Evropskih skupnosti.
Člen 5
Ta direktiva je naslovljena na države članice.
V Bruslju, 21. septembra 2004

Labels: 7
0
1
20